####

# VÝZVA NA PREDLOŽENIE PONUKY

( ďalej len „Výzva“)

realizovaná postupom zadávania zákazky s nízkou hodnotou podľa §117 zákona č. 343/2015

Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „ZVO“)

# Identifikácia verejného obstarávateľa:

**Názov:** Gymnázium a základná škola Sándora Máraiho s VJM

**Sídlo:** Kuzmányho 6, 041 74 Košice

**IČO:** 00161004

**Zastúpený:** Mgr. Eva CSURKÓ, riaditeľka školy

**Kontaktná osoba vo veciach verejného obstarávania:** Ing. Tatiana Chovanová

**Telefón:** 055/62 219 54, mobil 0948 625 737 ekon. úsek

**Email**: chovanova@maraigimi.sk

**Webové sídlo ( internetová adresa) :** <https://marai.edupage.org> , www.vucke.sk

Kompletné súťažné dokumenty a podklady sú dostupné priamo a úplne bez obmedzení či poplatkov na internetovej adrese (URL) <https://ksk.eranet.sk/#/tenders>

# Predmet zákazky

* 1. Názov zákazky: **„ Rekonštrukcia havarijného stavu oplotenia “**
	2. Spoločný slovník obstarávania:

CPV kód 450 00 000-7 rekonštrukcia oplotenia,

CPV kód 453 42 000 -6 montáž oplotenia,

CPV kód 60000000 – 8 – Dopravné služby.

* 1. Miesto dodania a uskutočnenia predmetu zákazky:

# Priestory predzáhradky Gymnázia a základnej školy Sándora Máraiho s VJM v Košiciach, parcela č. KN 224/1, zapísané na LV č. 10800, okres: Košice I, Obec: Košice – staré mesto, katastrálne územie: Staré Mesto.

* 1. Termín plnenia a odovzdania predmetu zákazky: **najneskôr do dvoch mesiacov od podpisu zmluvy.**

# Opis predmetu zákazky a jeho obsah:

Predmetom zákazky je dodávka materiálu a stavebných prác k realizácií rekonštrukcie havarijného stavu oplotenia na parcele č. 224/1, ktorý je situovaný v predzáhradke Gymnázia a základnej školy Sándora Máraiho s VJM, Kuzmányho 06 v Košiciach.

Rozsah zákazky, technické požiadavky a parametre sú určené touto Výzvou a jej prílohami. Podrobné riešenie je spracované v súvisiacej projektovej dokumentácií, ktorá bude kompletne k nahliadnutiu pri obhliadke .

* Technická správa stavebného riešenia 07/19.03.ASs - **Príloha č. 1**
* Výkaz – výmer 07/819.03.ASvv – **Príloha č. 2 Výzvy**.
* Výkaz zámočníckych prác 07/19.03.AS-05 - **Príloha č. 3 Výzvy**
* Situácia 07/19.03.AS-01 v mierke 1:1000 – **Príloha č. 4 Výzvy**
* Pôdorys – búracie práce, 07/19.03.AS-03, v mierke 1:100 – **Príloha č. 5 Výzvy**
* Pôdorys, rez A-A, B-B, C-C, pohľad, 07/19.03.AS-04 v mierke 1:25 – **Príloha č. 6 Výzvy**
* **(vypracované autorizovaným stavebným inžinierom Ing. Emilom Zelenákom, s registračnou pečiatkou 1338\*Z\*1, Pozemné stavby**
* Návrh plnenia kritérií – **Príloha č. 7 Výzvy**
* Návrh Zmluvy o dielo – **Príloha č. 8 Výzvy**
* Záväzné stanovisko KPUKE-2019/21450-3/87305/VA,PA,DU – **Príloha č. 9 Výzvy**
* Záväzné stanovisko MK/A/2020/11962-02/I/HAL – **Príloha č. 10 Výzvy**

Verejný obstarávateľ upozorňuje, že **nie je možnosť rozdelenia predmetu zákazky na časti.**

# Opis predmetu zákazky:

Riešenie havarijného stavu oplotenia školy Gymnázia a ZŠ Sándora Máraiho s vyučovacím jazykom maďarským na Kuzmányho ulici v Košiciach na parcele č. 224/1 v k.ú. Stredné Mesto v Košiciach. Majiteľom budovy školy je Košický samosprávny kraj, Nám. Maratónu mieru č. 1, Košice., ktorú má škola ako objekt v správe.

Pred vypracovaním projektovej dokumentácie bola na Krajský pamiatkový úrad v Košiciach podaná žiadosť o posúdení zámeru **obnovy národnej kultúrnej pamiatk**y z obdobia funkcionalizmu evidovanej v **Ústrednom zozname pamiatkového fondu ako „Škola“ pod číslom 1143/1.** Bolo vydané súhlasné záväzné stanovisko KPÚ KE-2019/21450-3/87305/VA,DA,DU.

**Pri obnove kultúrnej pamiatky podľa tejto dokumentácie dotknutý orgán podľa § 32 odseku 10 pamiatkového zákona určuje tieto požiadavky:**

1. Správca budovy je povinný preukazne oboznámiť zhotoviteľa stavebných prác s obsahom tohto záväzného stanoviska a s obsahom rozhodnutia o zámere obnovy časti predmetnej kultúrnej pamiatky č. KPUKE-2019/3386-05/10167/VA,ST,PA, zo dňa 7.2.2019, ktoré nadobudlo právoplatnosť 1.3.2019.
2. Farebnosť kovovej časti oplotenia bude určená na základe stratigrafie farebných náterov autentického oplotenia spracovateľom prípravnej dokumentácie obnovy fasád, ako to bolo určené v podmienke 3,píspeno f vyššie uvedeného rozhodnutia o zámere obnovy. To znamená, že technologický návrh obnovy fasád školy navrhne aj spôsob obnovy kovových častí fasád , taktiež kovového oplotenia predzáhradky školy.
3. Ak v priebehu obnovy kultúrnej pamiatky dôjde k odkrytiu nepredpokladaného nálezu, ten kto práce vykonáva, je povinný ohlásiť nález krajskému pamiatkovému úradu a až do vydania rozhodnutia krajského pamiatkového úradu zastaviť predmetné práce, ktoré ohrozujú nález alebo nálezovú situáciu. KPU KE rozhodne o ďalšom postupe prác najneskôr do troch pracovných dní od oznámenia nálezu, podľa odseku 32 odseku 14pamiatkového zákona.
4. Správca predmetnej kultúrnej pamiatky oznámi písomne (alebo emailom) dotknutému orgánu v predstihu minimálne siedmych pracovných dní dátum začatia výkopových prác a prác na obnove kultúrnej pamiatky a predpokladaný termín ich ukončenia – za účelom vykonávania štátneho dohľadu na úseku ochrany pamiatkového fondu.
5. Štátny dohľad na úseku ochrany pamiatkového fondu bude vykonávať zamestnanec dotknutého orgánu, podľa § 32 odseku 13 pamiatkového zákona.
6. Každú závažnú zmenu a zmenu oproti alebo nad rámec tohto záväzného stanoviska je vlastník, resp. správca povinný vopred prerokovať a predložiť na posúdenie dotknutému orgánu.

# Búracie práce:

Jestvujúce oplotenie hornej polovice z oceľových profilov sa v celom rozsahu zdemontuje a spodná murovaná časť oplotenia z rezného muriva sa po odkopaní vyvýšenej úrovne zeminy zo strany školy v celom rozsahu musí vybúrať, vzhľadom na veľkú vodorovnú deformáciu muriva smerom do ulice. Búracie práce sa zrealizujú podľa výkresovej dokumentácie .

# Novo navrhované konštrukcie a práce:

Projektová dokumentácia navrhuje pred murovaním oplotenia sa zabetónuje vrchná časť základov a základ na novo navrhnutú vstupnú bránku sa smerom do predzáhradky zrealizuje výkop pre základové pásy múrika, ktorý je potrebné zhotoviť kvôli terénnemu skoku vo vnútri predzáhradky pre otváranie bránky smerom do objektu.

Pozdĺž vnútornej strany oplotenia je navrhované odvodnenie terénu pomocou drenáže, ktorá bude chránená geotextíliou proti zaneseniu a bude vyústená do priľahlej kanalizačnej šachty v predzáhradke. Na nové stĺpiky zábradlia sa ukotvia kotevné želená do betónu základného pásu. Na zabetonovanú časť základu sa zrealizuje náterová hydroizolácia.

Výkopový materiál sa uskladní v predzáhradke a použije sa na spätné prisypanie a vyrovnanie nerovností terénu predzáhradky, a prebytočná zemina bude vyvezená stavebníkom na zberný dvor.

Soklová časť oplotenia bude z rezného muriva z plných lícových tehál, koruna soklovej časti bude taktiež z reznej pálenej tehly so škárami. Kovová časť oplotenia bude vyhotovená podľa pôvodného oplotenia, do ktorého pribudne nová bránka kvôli lepšiemu prístupu do predzáhradky školy. Táto bránka bude vyhotovená z identických kovových prvkov ako oplotenie.

**Všetky podrobnejšie informácie a situačné plány sú uvedené v prílohách / Výzvy**.

Materiály a výrobky dodané na rekonštrukciu havarijného stavu oplotenia musia zodpovedať špecifikácii uvedenej v projektovej dokumentácií (Príloha č. 1 Výzvy). Použité izolačné, konštrukčné materiály v tejto projektovej dokumentácii boli konzultované s príslušnými alternatívnymi dodávateľmi materiálov. Montáž novo navrhovaného riešenia smú realizovať výlučne pracovníci, ktorí boli riadne zaškolení.

Priebežnú kontrolu kvality prác a dodržovania technologických lehôt uskutočňuje zodpovedný stavbyvedúci s projektantom, poprípade technológom dodávateľa materiálu a s technickým dozorom stavby. O uskutočnených kontrolách bude prevedený zápis do stavebného denníka.

Kontrola kvality po ukončení rozhodujúcich fáz realizácie sa uskutoční po:

* Odvodnení základového pásu oplotenia drenážou,
* Zrealizovaní murovanej časti oplotenia a zakotvenia stĺpikov oceľovej časti oplotenia
* Po zhotovení kovovej časti oplotenia a bránky identického tvaroslovia ako pôvodné.

Uchádzač je povinný predložiť najneskôr pri odovzdaní diela objednávateľovi doklady a dokumenty potrebné ku kolaudácii diela resp. jeho uvedenia do prevádzky a to najmä záručné listy, certifikáty a atesty, doklad o uložení odpadu na skládku, resp. zhodnotení odpadu, stavebný denník.

Zmluva o dielo s úspešným uchádzačom bude podliehať režimu odkladnej účinnosti zmluvy, až do termínu získania finančných prostriedkov o čom bude zhotoviteľ písomne oboznámený.

V prípade použitia ekvivalentu u požadovaného materiálu žiadame o jeho označenie

a vymedzenie.

Rozpočet musí byť ocenený podľa jednotlivých položiek a na základe jednotlivých príloh a verejný obstarávateľ požaduje predložiť aj rekapituláciu celkovej ceny za celý predmet zákazky v požadovanom rozsahu a to v členení:

Cena predmetu zákazky bez DPH .............................. EUR DPH 20 % ................................................................... EUR Cena predmetu zákazky celkom s DPH ....................... EUR

Uchádzači vypracujú a predložia rozpočet na požadované práce a dodávky materiálu na základe jednotlivých príloh (Počet príloh 2) Projekt a Výkaz výmer.

**4. Predpokladaná hodnota predmetu zákazky: 19 250,00 Eur bez DPH**

**5. Zdroj financovania predmetu zákazky**

Predmet zákazky bude financovaný:

 Kapitálovým transferom od zriaďovateľa Košického samosprávneho kraja.

**6. Predkladanie cenových ponúk**

6.1 Cena za predmet zákazky, musí byť stanovená v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. cenách v znení neskorších predpisov, v platnom znení. Cena bude stanovená v mene EUR. Uchádzač je povinný do celkovej ceny zahrnúť všetky náklady súvisiace s realizáciou predmetu zákazky v zmysle tejto Výzvy a jej príloh. Ak uchádzač nie je platcom DPH, uvedie navrhovanú cenu celkom v EUR. Na skutočnosť, že nie je platcom DPH upozorní. Uchádzač predkladá ponuku v slovenskom jazyku.

**Upozorňujeme, že ponuka musí byť predložená po predchádzajúcej obhliadke objektu a predmetu zákazky, o čom bude mať potencionálny uchádzač aj vyhotovený potvrdzujúci doklad o obhliadke.**

 **Technickú obhliadku je možné uskutočniť výlučne po dohode termínu s Ing. Tatianou Chovanovou na emailovej adrese chovanova@maraigimi.sk, prípadne telefonicky na tel. čísle 0911 375 563, 0948 625 737.**

6.2 Dátum začatia verejného obstarávania je **24.04.2020** a lehota na predkladanie cenových ponúk je určená do  **30.04.2020 do 12:00 hodine.**

6.3 Ponuka bude predložená v elektronickej podobe na URL adrese https: //ksk.eranet.sk

Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET. Elektronickú ponuku nie je možné predložiť po uplynutí lehoty na predkladanie ponúk. Verejný obstarávateľ preto záujemcom odporúča, aby svoju ponuku zaslali v dostatočnom časovom predstihu. Ponuka sa považuje za predloženú v predmetnom verejnom obstarávaní až po jej záväznom odoslaní v systéme ERANET. Vloženie údajov, dokumentov, a dokladov bez ich záväzného odoslania sa nepovažuje za predloženie ponuky. Po záväznom preložení ponuky je uchádzačovi zaslaný notifikačný email o doručení tejto ponuky verejnému obstarávateľovi.

**7. Podmienky účasti uchádzačov**

7.1 Uchádzač má byť oprávnený realizovať predmet zákazky .

7.2 Uchádzač musí preukázať, na potvrdenom tlačive vydanom verejným obstarávateľom, že absolvoval obhliadku objektu/predmetu zákazky pred spracovaním cenovej ponuky .

7.3 Uchádzač musí svoju odbornú spôsobilosť preukázať predložením minimálne dvoch referencií úspešne zrealizovaných zákazok v oblasti realizácie stavebných prác **rovnakého/obdobného charakteru** ako predmet zákazky za predchádzajúcich 3 rokov na vlastnom vyhotovenom tlačive.

**8. Kritérium na hodnotenie cenových ponúk**

 Ekonomicky najvýhodnejšia cena za zhotovenie kompletného diela.

**9. Vyhodnotenie ponúk zadávanej zákazky**

Pri vyhodnocovaní elektronických ponúk zadanej zákazky rozhodne zodpovedná osoba verejným obstarávaním elektronickým spôsobom prostredníctvom portálu [www.ksk.eranet.sk](http://www.ksk.eranet.sk)

Po zrealizovaní postupu podľa zákona č. 343/2015 o verejnom obstarávaní a o zmene a doplnení niektorých zákonov bude s úspešným uchádzačom na základe elektronického vyhodnotenia podpísaná Zmluva o dielo.

Ostatní uchádzači budú v predmete zákazky neúspešní. Výsledok vyhodnotenia ponúk zašle verejný obstarávateľ všetkým uchádzačom formou Oznámenia o prijatí/neprijatí ponuky v lehote do 5 pracovných dní.

Zmluva o dielo s úspešným uchádzačom bude podpísaná po odsúhlasení správnosti vykonania verejného obstarávania zriaďovateľom - Úradom Košického samosprávneho kraja.

**Obsah ponuky**

10.1 Ponuka musí obsahovať:

Ocenenie predmetu zákazky Výkaz – výmer v súlade s Prílohami č. 1 a č. 2 tejto

Výzvy korešpondujúci s Návrhom na plnenie kritérií.

Vyplnený doklad – Návrh na plnenie kritérií uchádzača – Príloha č. 3 Výzvy.

Doklady preukazujúce splnenie podmienok účasti podľa bodu 7 Výzvy.

Vyplnený a podpísaný Návrh Zmluvy o dielo – Príloha č. 4 Výzvy.

**11. Ďalšie informácie verejného obstarávateľa**

11.1 Použitie elektronickej aukcie: nie.

10.2 Verejný obstarávateľ si vyhradzuje právo neprijať niektorú z predložených ponúk v prípade, že predložené ponuky budú v rozpore s finančnými možnosťami verejného obstarávateľa, ak uchádzač nesplní podmienky účasti.

10.3 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

**12. Prílohy**

Príloha č. 1 – Technická správa riešenia ,

Príloha č. 2 – Výkaz – výmer

Príloha č. 3 – Návrh na plnenie kritérií

Príloha č. 4 – Návrh Zmluvy o dielo

Prílohe č. 5 – Tlačivo o absolvovaní obhliadky predmetu zákazky

Príloha č. 5 – Scan rozhodnutia KPUKE -2019/21450-3/87305/VA,ST,DU

Príloha č. 6 – Scan rozhodnutia Mesto Košice MK/A/2020/11962-02/I/HAL

V Košiciach dňa: 24.04.2020

Vypracovala: Ing. Tatiana Chovanová Schválila: Mgr. Eva Csurkó

 ...................................... ................................